text: Færgerute indstiller sejladsen
  12 november 2010 kl. 09.40
  Rømø-Sild-overfarten indstiller fredag eftermiddag sejladsen på grund af forhøjet vandstand i Vadehavet.
  Danmarks Meteorologiske Institut varslede 9.59 om forhøjet vandstand på hele den jyske vestkyst.
  Ved højvande fredag eftermiddag ventes en vandstand på 2.5-3 meter i Vadehavet, og i Hvide Sande og Thorsminde 2-2.5 meter.
  Den forhøjede vandstand kan give oversvømmelse på Esbjerg Havn.
  